标题：消石
异名
芒消（《别录》），苦消（《药性论》）。化金石、水石（《石药尔雅》），焰消（《土宿本草》），火消（《纲目》）。
英文名
Niter
来源
为矿物硝石经加工炼制而成的结晶。
相关药品
琥珀消石颗粒 消石利胆胶囊
关键词
破坚散积 利尿 泻下 解毒 消肿 痧胀 心腹疼痛 吐泻 黄疸 淋病 便秘 目赤 喉痹 疔毒 痈肿
矿物形态
硝石（《本草蒙筌》） ，斜力晶系，常呈针状或毛发状集合体。颜色为无色、白色或灰色等，条痕为白色。光泽玻璃状或绢丝状，微透明。断口贝壳状或参差状。硬度2。比重2.1～2.2。性脆。
多产于污秽之地，亦常覆于地面、墙脚或岩石的表面。在石灰岩、盐沼地带及沙漠区域亦多见之。
制法
取含硝的土块，击碎后，置柄内，加水浸泡调匀，经多次过滤，取滤液澄清，置蒸发锅内加热蒸去水分，取出冷却，即析出硝石结晶。置阴凉干燥处，防火、防潮。
药材
为无色透明六角斜方形的柱状晶体，或为白色晶状粉末。质脆易断。气无，味咸且凉。易溶于水，微溶于酒精，水溶液呈中性反应。易熔融。烧时有爆炸性。
产于山东、江苏、湖南、湖北、四川、贵州等地。
化学成分
主要成分为硝酸钾。因产地及提炼方法之不同，含硝酸钾量可以从半量乃至近于纯粹。普通所见的夹杂物，常为氯化钠、水等等。
炮制
消石：敲碎或研细用。制消石，有水制、火制两种，水制：消石加水与10%萝卜同煮，过滤，浓缩后，放置，待其结晶，即成。火制：将消石入锅中，微火炒成洁白色。炒时不可离人，以防火患。
①《抱朴子》："消石，制之须用地莲子、猪牙皂角、苦参、南星、巴豆、汉防己、晚蚕砂。" 
②《雷公炮炙论》："凡使先研如粉，以瓷瓶子于五斤火中，煅令通赤，用鸡肠菜、柏子仁和作一处，分丸如小帝珠子许，待饼子赤时，投消石于瓶子内，其消石自然伏火，每四两消石，用鸡肠菜、柏子仁共十五个帝珠子，尽为度。" 
③《日华子本草》："消石，火上伏法，用柳枝汤煎三周时，如汤减少，即入热者，伏火即止。"
性味
苦咸，温，有毒。
①《本经》："味苦，寒。" 
②《吴普本草》："扁鹊：甘。" 
③《别录》："辛，大寒，无毒。" 
④《药性论》："味咸，有小毒。" 
⑤《纲目》："辛苦微咸而大温，有小毒。" 
⑥《本草从新》："辛苦微咸，大热，毒烈。"
归经
①《雷公炮制药性解》："入心、脾二经。" 
②《本草撮要》："入手太阴经。"
功用主治
破坚散积，利尿泻下，解毒消肿。治痧胀，心腹疼痛，吐泻。黄疸，淋病，便秘，目亦，喉痹，疔毒，痈肿。
①《本经》："主五脏积热，胃胀闭，涤去蓄结饮食，推陈致新，除邪气。" 
②《雷公炮炙论》："头痛者，以消石作末，纳鼻中。" 
③《别录》："疗暴伤寒，腹中大热，止烦满消渴，利小便及瘘蚀疮。" 
④《药性论》："主项下瘰疬，泻得根出，破血，破积，散坚结，治腹胀。" 
⑤《日华子本草》："含之治喉闭。" 
⑥《本草蒙筌》："润燥软坚，泻实。" 
⑦《纲目》："治伏暑伤冷，霍乱吐利，五种淋疾，女劳黑疸，心肠疞痛，赤眼肿痛，牙痛。" 
⑧《医学衷中参西录》："与皂矾同用，善治内伤黄疸，消胆中结石、膀胱中结石及钩虫病。"
用法与用量
内服：入丸、散，0.5～1钱。外用：研末点目、吹喉或水化罨敷。
宜忌
体弱及孕妇均忌服。
①《本草经集注》："萤火为之使。恶苦参、苦菜。畏女菀、粥。" 
②《药性论》："恶曾青。" 
③《蜀本草》："大黄为使。" 
④《日华子本草》："畏杏仁、竹叶。" 
⑤《纲目》："得陈皮性疏爽。"
选方
①治霍乱痧胀，山岚瘴疠及暑热秽恶诸邪直干包络，头目昏晕，不省人事，危急等症；并治口疮喉痛，点目去风热障翳，搐鼻辟时疫之气：西牛黄、当门子、真珠、梅片、硼砂各一钱，明雄黄（飞净）八钱，火硝三分，飞金二十页。八味，各研极细如扮，再合研匀，瓷瓶密收，以蜡封之。每服三、五分，凉开水调下。（《随息居重订霍乱论》行军散） 
②治伏暑伤冷，二气交错，中脘痞闷或头痛恶心，并皆治之：硝石、硫黄各等分。为末，于银石器内，文武火上炒令鹅黄色，再研细，用糯米和丸，如梧子大。每服四十丸，新汲水下，不拘时候。（《济生方》二气丹） 
③治中暑眩晕，昏不知人，或身热，恶寒，头痛，状如伤寒，或往来寒热，烦躁，渴甚，呕吐，泄泻：硫黄、消石各一两，雄黄（通明者）、滑石、白矾各半两，寒食面四两。上为末，滴水为丸，如梧子大。每服五丸至七丸，渐加至二十丸，新汲水下。昏塞不知人，则以水化开灌之。（《三因方》大黄龙丸) 
④治饮食伤脾，心腹作痛，胸膈饱闷，四肢厥冷，又治伤寒阴证，女人血气刺痛，或攻小腹，或儿枕作痛及诸郁结之气：陈皮（去白）、青皮、大川附（制）、五灵脂各六两，消石，硫黄各三两。为末，蒸饼丸梧子大。每服五十丸，白汤下。（《扁鹊心书》来复丹) 
⑤治诸心腹痛及腰腹诸痛：焰消、雄黄各一钱。研细末。每点少许入眦内。（《集玄方》火龙丹） 
⑥治黄家日哺所发热而反恶寒，此为女劳得之，膀胱急，少腹满，身尽黄，额上黑、足下热，因作黑疸，其腹胀如水状，大便必黑，时溏，非水也，腹满者难治：消石、矾石（烧）等分。二味为散。以大麦粥汁和服方寸匕，日三服。病随大小便去，小便正黄，大便正黑，是其候也。（《金匮要略》消石矾石散) 
⑦治劳淋、血淋、热淋、气淋、石淋及小便不通至甚者：消石一两。生研为细末。每服二钱。诸淋各依汤使如后：劳淋，葵子末煎汤下，通后须服补虚丸散；血淋、热淋，并用冷水调下；气淋，木通煎汤下；石淋，将药末先入铫内，隔纸，炒至纸焦为度，再研，用温水调下；小便不通，小麦汤下。（《灵菀方》透格散） 
⑧治赤白痢，肠风脏毒，酒积下血便血：硝石一两，舶上硫黄一两，白明矾半两，滑石半两，飞面四两。为末极细，滴水和丸，如梧桐子大。每服三十丸或五十丸，用新汲水送下。（《普济方》甘露丸） 
⑨治眼赤痛，眼漠漠：消石研末，于眼四角各点一粟许，须臾，热泪出，便睡，睡觉，以浆水洗。（《近效方》） 
⑩治风热喉痹及缠喉风：焰硝一两半，硼砂半两，脑子一字，白僵蚕一分。上为末，研匀。以竹管吹半钱许入喉中。（《三因方》玉钥匙） 
⑾治恶寒啬啬，似欲发背，或已生疮肿隐疹：硝石三两。以暖水一斗和令消，待冷。取故青布叠三重，可似欲赤处方圆，湿布搨根，热即换之，频易瘥。（《近效方》） 
⑿治重舌：竹沥浸焰硝点之。（《婴孩宝书》）
临床应用
治疗慢性肝炎、肝硬化 
以等量消石、矾石研粉装胶囊内服。成人每日3次，每次3分。试治慢性肝炎5例，症状消失3例，无效1例，中止治疗1例；肝硬化5例，症状消失2例，减轻3例；另有1例肝硬化腹水，治后症状亦告消退。服药时间最短14天，最长5个月（肝硬化腹水）。初步观察，本药对黄疸消除、腹水消退、精神改善等有一定效果。一般服药后无不良反应，但食欲不佳的病人开始服药后稍见胸闷，有轻度泛恶，继续服药便逐渐消失。所有病人服后大便都呈黑色；有的初服时有轻度腹泻，但服用2、3天后即恢复正常。
名家论述
①《本草衍义补遗》："硝，善消化驱逐，而《经》言无毒，化七十二种石，不毒而化之乎。以之治病，以致其用，病退则已。" 
②《纲目》："朴消属水，味咸气寒。其性下走，不能上升，阴中之阴也，故惟荡涤肠胃积滞，折治三焦邪火。消石属火，味辛带苦微咸，而气大温。其性上升，水中之火也，故能破积散坚，泊诸热病，升散三焦火郁，调和脏腑虚寒。与硫黄同用则配类二气，均调阴阳，有升降水火之功，治冷热缓急之病。煅制礞石，则除积滞痰饮。盖硫黄之性暖而利，其性下行，消石之性暖而散，其性上行，礞石之性寒而下，消石之性暖而上。一升一降，一阴一阳，此制方之妙也。《雷公炮炙论·序》云，脑痛欲死，鼻投消末。是亦取其上升辛散，乃从治之义。《本经》言其寒，《别录》言其大寒，正与龙脑性寒之误相似。凡辛苦物未有大寒者。况此物得火则焰生，与樟脑、火酒之性同.安有性寒大寒之理哉。" 
③《本草述》："消石之用，时珍谓其从火主升而散。若然，是主气分之邪热，不同于朴消入血也。其云升而散者，水中之火，自上升以为散也。审此义，则知消石之宜于何等证矣。据方书，中暑于来复丹中用之，治伏暑泄泻如水者。又二气丹同硫黄治中脘痞结，或呕或滞者。又同硫入大黄龙丸，治身热头疼，状如脾寒，或烦渴呕吐，昏闷不食者。合三证以参之，如二气丹所治，诚有升降水火之功，合于时珍所云，第尤切于伏暑伤冷，致二气交错以为病者，以暑之中，先于心包络，唯兹二味，一降阳而归之，一升阳而散之，乃为最切也。至于来复丹，因上盛下虚，里寒外热，则加元精石，以至阴和至阳，更入活血行气之味，俾上下之虚实合宜，寒热尽散，是法当参也。又如大黄龙丸之治身热头痛诸证，则加雄黄、白矾、滑石以除热清气，是又可参也。要皆以二味为主柄矣，此硫、消二味之等分者也。更头痛证之玉真丸，治肾水不足，气逆上行，苦头痛甚者，乃硫则倍于消。以下归补肾气为主，而上逆之阳，第以消石升散之。更入石膏以降火，半夏以散结，此义尤当参也。此硫、消二味之不等分者也。又消不同硫而同他味，如女劳黑疸，用矾石寒水之气以归阴，而即以燥湿同消石升水中之火以达阳，而并以化湿，此治湿热者之一则也。如喉痹症用消为主，佐硼砂以除痰热，僵蚕去风，而更合龙脑之开壅结，此治风热者之一端也。即数证而推类以尽其变，庶于消石可以悉其功，不致误投而罔济矣。"